Regina frumuseții a murit! Landy Párraga, în vârstă de 23 de ani, și-a găsit sfârșitul într-un mod șocant. Tânăra a fost împușcată într-un restaurant din provincia tropicală Los Ríos. Din nefericire, medicii sosiți la fața locului nu au mai putut să o salveze.
Doliu imens în Ecuador! Landy Párraga, supranumită Regina frumuseții, a decedat, după ce a fost împușcată mortal într-un local din Los Ríos, scrie nypost.com.
Tânăra de 23 de ani, fostă candidată la titlul de regină a frumuseții, a fost ucisă duminică, 28 aprilie 2024. Landy Párraga nu a avut nicio șansă să supraviețuiască. Incidentul tragic fost surprins de camerele de supraveghere din restaurant. Se vede clar cum un individ înarmat intră în local și deschide focul asupra tinerei, iar mai apoi se face nevăzut.
Medicii sosiți la fața locului au găsit-o pe Landy Párraga fără suflare. Conform presei internaționale, fotomodelul era implicat într-o investigație de corupție, fiind suspectată că ar fi făcut parte dintr-o rețea de traficanți de droguri.
Landy Párraga, regină a frumuseții din Quevedo și participantă la concursul Miss Ecuador 2022, a fost menționată într-una dintre conversațiile extrase din telefonul mobil al traficantului de droguri ecuadorian Leandro Norero, cel care a fost ucis în 2022, într-o închisoare.
Cotidianul El Universo precizează că Landy și partenerul ei, José Luis B, au mers la Quevedo pentru a participa la o nuntă. Pe drum, cei doi s-au oprit la o cafenea dintr-un centru comercial. În timp ce se aflau în local, doi bărbați au intrat prin efracție și unul dintre ei a țintit direct spre modelul celebru. Asasinarea lui Párraga a fost înregistrată de camerele video. Landy Párraga a fost lăsată întinsă pe jos, într-o baltă de sânge.
Clientii și personalul din restaurant au sunat la salvare, dar doctorii sosiți la fața locului nu au mai putut face nimic pentru a-i salva viața. În prezent, autoritățile fac cercetări pentru a stabili cauzele și responsabilii de moartea lui Landy Párraga.